ทิสโก้แม่นได้อีกน้ำมันรีบาวน์ตามคาดดันทริกเกอร์น้ำมันเข้าเป้า8%ทั้ง5กอง
นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า จากมุมมองของทิสโก้ ที่แนะนำให้นักลงทุนเข้าลงทุนในน้ำมัน ในช่วงที่ราคาน้ำมันย่อตัว ช่วงต้นปีที่ผ่านมานั้น ล่าสุด จากทิศทางราคาน้ำมันที่ปรับตัวเพิ่มขึ้นจากตัวเลขสต๊อกน้ำมันดิบที่ลดลง โดยสัปดาห์ที่ผ่านมา สำนักงานสารสนเทศด้านพลังงานสหรัฐ (EIA) รายงานว่า สต๊อกน้ำมันดิบในสหรัฐฯ ลดลงถึง -3.9 ล้านบาร์เรล ซึ่งเป็นการปรับตัวลงเป็นครั้งแรกในปีนี้ โดยเชื่อว่าเกิดจาก 2 ปัจจัยได้แก่ การนำเข้าน้ำมันดิบที่ลดลงสู่ระดับต่ำสุดตั้งแต่ปี 2001 ที่ -9.05 แสนบาร์เรลต่อวัน และอัตราส่วนการใช้กำลังการผลิตของโรงกลั่นเพิ่มขึ้น 1.7% ส่งผลให้ราคาน้ำมันดิบ WTI ปรับตัวเพิ่มขึ้นสู่ระดับเหนือ 60 ดอลลาร์ต่อบาร์เรล หรือเพิ่มขึ้นถึง 12% ในรอบ 1 เดือนที่ผ่านมา ซึ่งเป็นทิศทางที่ตรงกับทิสโก้คาดการณ์ไว้
11 พ.ค. 2558

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า จากมุมมองของทิสโก้ ที่แนะนำให้นักลงทุนเข้าลงทุนในน้ำมัน ในช่วงที่ราคาน้ำมันย่อตัว ช่วงต้นปีที่ผ่านมานั้น ล่าสุด จากทิศทางราคาน้ำมันที่ปรับตัวเพิ่มขึ้นจากตัวเลขสต๊อกน้ำมันดิบที่ลดลง โดยสัปดาห์ที่ผ่านมา สำนักงานสารสนเทศด้านพลังงานสหรัฐ (EIA) รายงานว่า สต๊อกน้ำมันดิบในสหรัฐฯ ลดลงถึง -3.9 ล้านบาร์เรล ซึ่งเป็นการปรับตัวลงเป็นครั้งแรกในปีนี้ โดยเชื่อว่าเกิดจาก 2 ปัจจัยได้แก่ การนำเข้าน้ำมันดิบที่ลดลงสู่ระดับต่ำสุดตั้งแต่ปี 2001 ที่ -9.05 แสนบาร์เรลต่อวัน และอัตราส่วนการใช้กำลังการผลิตของโรงกลั่นเพิ่มขึ้น 1.7% ส่งผลให้ราคาน้ำมันดิบ WTI ปรับตัวเพิ่มขึ้นสู่ระดับเหนือ 60 ดอลลาร์ต่อบาร์เรล หรือเพิ่มขึ้นถึง 12% ในรอบ 1 เดือนที่ผ่านมา ซึ่งเป็นทิศทางที่ตรงกับทิสโก้คาดการณ์ไว้
ล่าสุด กองทริกเกอร์น้ำมันในซีรีย์ กองทุนเปิด ทิสโก้ ออยล์ ทริกเกอร์8% กองที่ 2 และ 3 (TOIL2 และ TOIL3) จึงเข้าเป้าหมายเลิกโครงการที่ 8% โดย ณ วันที่ 6 พ.ค. ที่ผ่านมา กองทุนดังกล่าวมีมูลค่าหน่วยลงทุน (NAV) ที่ 10.9045และ 10.9018 บาทต่อหน่วยตามลำดับ จึงเข้าเงื่อนไขเลิกโครงการก่อนกำหนด และเตรียมเลิกกองคืนผลตอบแทนให้ผู้ถือหน่วยลงทุนต่อไป โดยใช้ระยะเวลาบริหารกองทุนเพียง 3 เดือน และ 2 เดือน 20 วัน ตามลำดับ
โดยตั้งแต่ต้นปีที่ผ่านมา บลจ.ทิสโก้ ได้ออกกองทริกเกอร์น้ำมันมาแล้วทั้งสิ้น 5 กองทุน และเข้าเป้าหมายไปแล้วก่อนหน้านี้ 3 กองทุน ได้แก่ กองทุนเปิด ทิสโก้ ออยล์ ทริกเกอร์ 8% กองที่ 1, 4 และ 5 (TOIL1, TOIL4 และ TOIL5) เมื่อรวมกับกองที่เข้าเป้าหมายล่าสุด 2 กองทุนดังกล่าว จึงนับว่า บลจ. ทิสโก้ สามารถสร้างสถิติบริหารกองทริกเกอร์น้ำมันเข้าเป้าหมายทั้งหมด 100% ครบทั้ง 5 กองทุน
ทั้งนี้ ตั้งแต่เดือนที่ผ่านมาจนถึงปัจจุบัน กองทริกเกอร์ฟันด์ของทิสโก้สร้างประวัติศาสตร์ทยอยเข้าเป้าหมายอย่างต่อเนื่อง ได้แก่ กองทริกเกอร์หุ้นไต้หวันTISCOTW1, กองทริกเกอร์หุ้นจีน TISCOC16, TISCOC17 และ TISCOC18, กองทริกเกอร์หุ้นเอเชียเหนือ TISCONA 2 และ TISCONA3 และกองทริกเกอร์น้ำมัน TOIL2, TOIL3, TOIL4 และ TOIL5 รวมเข้าเป้าหมายถึง 10 กอง ภายในเวลาเพียง 1 เดือนกว่าเท่านั้น (31 มี.ค. – 6 พ.ค.)
ทั้งนี้ ณ วันที่ 6 พ.ค. 58 บลจ.ทิสโก้สามารถบริหารกองทุนทริกเกอร์ฟันด์ถึงเป้าหมายเลิกโครงการแล้ว 64 กอง จากจำนวนทริกเกอร์ฟันด์ภายใต้การจัดการทั้งหมด 93 กอง